Han var søn af købmand og politiker [[Boye Sophus Reventlow]], [[Marstal]], og hustru Nellie f. Nissen. Reventlow tog handelsskoleeksamen [[1913]] og var flere år i udlandet for videre uddannelse, før han i [[1924]] etablerede sig som købmand og importør i [[Odense]]. Men at beskæftige sig med dyrs pleje var hans store interesse, og han havde samlet sig så stor viden herom ved studieophold i adskillige europæiske zoologiske haver, at det i [[1931]] lykkedes det ham at få ansættelse som inspektør ved [[Zoo København|Zoologisk Have]] i København. I [[1943]] avancerede han til administrerende direktør for haven på grund af sin overbevisende indsats og faglige indsigt. Han havde stor kærlighed til dyr og fortalte om dem gennem artikler i fagskrifter og radioforedrag, også for at give anvisning på deres rette pleje. Som direktør for den store zoologiske have var han meget populær og udadvendt med bl.a. mange arrangementer for børn.
Personbillede_savnes Litteratur Erhvervsliv